कैलिफोर्निया : कैलिफोर्निया के जंगलों में लगी आग की वजह अब तक 9 लोगों की मौत हो गई है। राजधानी सैक्रेमेंटो की बूट काउंटी से 26 हजार और सियरा नेवादा पहाड़ की तलहटी से 52 हजार लोगों को सुरक्षित जगह पर जाने के आदेश दिए गए हैं। वहीं बूट काउंटी के शेरिफ कोरे होनिया ने 9 मौतों की पुष्टि की है। गुरुवार को भड़की इस आग को कैंप फायर के नाम से जाना जाता है। कैलिफोर्निया फायर डिपार्टमेंट के अनुसार तेज हवाओं की वजह से आग 70 हजार एकड़ में फैल गई है। इमरजेंसी सर्विस के निदेशक मार्क गिलारडुची ने कहा है कि – आग लगने से जो नुकसान हुआ, उसका अंदाजा लगा पाना मुश्किल और दिल दहला देने वाला है। जो भी इस आग से प्रभावित हुए हैं, हमारी संवेदनाएं उनके साथ हैं।